Lietuvos prekybos, pramonės ir amatų rūmų asociacija
Lietuvos prekybos, pramonės ir amatų rūmų asociacija, iki 1996 m. Lietuvos prekybos ir pramonės rūmų asociacija (LPPARA) – regioninius prekybos, pramonės ir amatų rūmus Kaune, Klaipėdoje, Šiauliuose ir Panevėžyje vienijanti ir jų interesams atstovaujanti organizacija, rūmų steigimą, veiklą, prekybos, pramonės, amatų ir kitų verslų plėtrą atitinkamuose Lietuvos regionuose skatinanti asociacija. Lietuvos Respublikos prekybos, pramonės ir amatų rūmai kaip atskiros organizacijos yra savanoriški juridinių bei fizinių asmenų, užsiimančių LR įstatymų reglamentuojama ekonomine veikla, susivienijimai, ne pelno organizacijos, įgyvendinančios verslo savivaldos principus. LR PPAR yra ne pelno organizacija. Asociacija įkurta 1992 m. Būstinė Vilniuje, J. Tumo-Vaižganto g. 9/1-63a.